Hvert år gjennomføres det valg til embetet ved månedsskiftet september/oktober, og den nyvalgte Lord Mayor tiltrer i november. På tiltredelsesdagen avholdes seremonien med en prosesjon fra City til rettsbygningen Royal Courts of Justice, som ligger på The Strand. Der sverger borgermesteren en troskapsed til monarken i nærvær av dommerne fra High Court of Justice.